স্যাম ব্যাংকম্যান-ফ্রাইড
স্যামুয়েল বেঞ্জামিন ব্যাংকম্যান-ফ্রাইড (জন্ম ৬ মার্চ, ১৯৯২), এছাড়াও অনেকের কাছে তার আদ্যক্ষর এসবিএফ (SBF) দ্বারা পরিচিত, একজন আমেরিকান সন্দেহভাজন প্রতারক, উদ্যোক্তা, বিনিয়োগকারী এবং প্রাক্তন বিলিয়নেয়ার । ব্যাংকম্যান-ফ্রাইড ক্রিপ্টোকারেন্সি এক্সচেঞ্জ এফটিএক্স এবং ক্রিপ্টোকারেন্সি ট্রেডিং ফার্ম আলামেডা রিসার্চের প্রতিষ্ঠাতা এবং সিইও ছিলেন। এফটিএক্স ২০২২ সালের শেষের দিকে একটি সংকটের সম্মুখীন হয়, যার ফলে এফটিএক্স-এর নেটিভ ক্রিপ্টোকারেন্সি, এফটিটি-এর পতন ঘটে। সঙ্কটের মধ্যে, ব্যাংকম্যান-ফ্রাইড ঘোষণা করেছিলেন যে তিনি আলামেডা রিসার্চের কার্যক্রম বন্ধ করে দেবেন এবং এফটিএক্স-এর সিইও পদ থেকে পদত্যাগ করেছেন, যেটি অধ্যায় ১১ অনুসারে দেউলিয়াত্বের জন্য আবেদন করেছিল।